ఆంధ్రజ్యోతి, చెన్నై : ప్రత్యేక హోదా కోసం ఆంధ్రప్రదేశ్లో ఉద్యమాలు.. ప్రత్యేక రాష్ట్ర సాధన కోసం రాయలసీమలో ఆందోళనలు, కంబళ పోటీల కోసం కర్ణాటకలో పోరాటాలు, నీటి జలాల కోసం కేరళలో నిరసనలకు మరోమారు ముమ్మర సన్నాహాలు జరుగుతున్నాయి. గతంలోనూ ఈ డిమాండ్లు వున్నప్పటికీ, ఇందుకోసం అడపాదడపా ఆందోళనలు జరిగినప్పటికీ.. ఈ సారి మాత్రం ఉప్పెనలా, మూకుమ్మడిగా ఉద్యమం చేపట్టాలని ఆయా రాష్ట్రాలకు చెందిన ప్రజలు నడుం బిగించారు. అంతేనా దేశం మొత్తమ్మీద 97 డిమాండ్ల సాధన కోసం ఇలాంటి మూకుమ్మడి ఉద్యమాలు ఊపిరి పోసుకుంటున్నాయంటే నమ్మగలరా? కానీ జరుగుతున్న సంఘటనలను చూస్తే ఖచ్చితంగా నమ్మాల్సిందే! వీటన్నింటికీ స్ఫూర్తి ఎవరో తెలుసా?.. ఓ (తమిళోడు)..! పట్టిన పట్టు వీడకుండా, ఎక్కిన మెట్టు దిగకుండా, ఉడుంపట్టుతో వారం రోజుల పాటు నిరసన వ్యక్తం చేసి కేంద్ర, రాష్ట్ర ప్రభుత్వాల మెడలు వంచిన ‘మన తమిళుడు’. ‘పోరాడితే పోయేదేం లేదు.. బానిస సంకెళ్లు తప్ప’ అని మహాకవి శ్రీశ్రీ అన్నట్టు.. ‘రోడ్డెక్కితే వచ్చేదేం లేదు.. జల్లికట్టు తప్ప’ అంటూ సముద్రపు ఘోషతో పోటీపడుతూ దిక్కులు పిక్కటిల్లేలా తమిళ యువత చేసిన నినాదంతో యావత్ప్రపంచం ఉలిక్కిపడింది. అటు ప్రధాని మోదీ, ఇటు సీఎం పన్నీర్సెల్వం ఉరుకులు పరుగులతో ఆర్డినెన్స్ తీసుకొచ్చి హడావుడిగా దానికి చట్టబద్ధత కల్పించారు. దీని వెనుక ఎవరున్నా, ఎవరు సహాయ సహకారాలు అందించినా, ఎవరు మద్దతు పలికినా.. ఈ విజయం మాత్రం ఖచ్చితంగా తమిళుడిదే, తమిళ యువతదే! తదుపరి పరిణామాలు ఖాతరు చేయకుండా, భవిష్యత్తు పట్ల ఏమాత్రం బెంగ పడకుండా తన సంప్రదాయ క్రీడను రక్షించుకోవడమే లక్ష్యంగా, తన సంప్రదాయాన్ని నిలబెట్టుకోవడమే పరమావధిగా గళమెత్తి నినదించిన తమిళుడు ఇప్పుడు యావత్ప్రపంచానికి మార్గదర్శిగా మారిపోయాడు.    వారం రోజుల పాటు దీక్ష చేపట్టినా లాఠీ లేచింది లేదు-రక్తపు చుక్క కారింది లేదు. ఒక్క అల్లరి అగుపడలేదు- ఒక్క చిల్లర చేష్టలేదు. ఒక్క దూషణ లేదు- ఒక్క తిట్టు వినరాలేదు. చివరి రోజు అసాంఘిక శక్తుల చొరబాటుతో కొంత విధ్వంసం జరగడం మినహా.. ‘శెభాష్ ఉద్యమమంటే ఇలా గుండాలి..’ అనేలా ప్రపంచానికే ఆదర్శంగా జలసంద్ర ప్రాంతాన్ని జనసంద్రంగా మార్చి, కూర్చున్న చోటు నుంచి కదలకుండా.. పాలకుల చేత పరుగులెత్తించిన ఘనత తమిళుడిది కాక మరెవ్వడిది?.. సోమవారంనాడు మినహా మిగిలిన రోజులన్నీ.. ‘విద్యార్థులు చక్కగా ఆందోళన చేపట్టారంటూ’ పోలీసుల చేత ప్రశంసలు పొందిన ఉద్యమమెక్కడైనా కన్నామా! విన్నామా?.. అందుకే ప్రపంచ మీడియా అంతా తమిళుడి ఘనకీర్తిని, సంస్కృతీ సంప్రదా యాలపై మమకారం, జాతి హక్కుల సాధన కోసం ఆడి పట్టుదలను వేనోళ్ల కొనియాడుతోంది. అంతగా ప్రపంచాన్ని ఆట్టుకున్న మనోడికి, మన పొరుగోడికి, హక్కుల సాధన కోసం ఉడుం పట్టుబట్టిన మగోడికి మనం మాత్రం ఎందుకు వీరతాళ్లు వెయ్యకూడదు? మనసులో ఉంది గానీ బయటపడితే ఎవరే మనుకుంటారోనని మొహమాటపడుతున్నారా! ఏం వద్దు, రండి! మనోడికి చేద్దాం సెల్యూట్! ఎన్నో ఉద్యమాలకు స్ఫూర్తి! ఆంధ్రప్రదేశ్కు ప్రత్యేక హోదా కోసం రాజకీ యాలకు అతీతంగా పోరాటం చేద్దామంటూ ఇప్పుడు మూకుమ్మడిగా పిలుపులు అందుతున్నాయి. వీరంతా జల్లికట్టు ఉద్యమాన్నే స్ఫూర్తిగా తీసుకుంటున్నారు. ఆదిలో ‘జంతువులతో ఆట కోసం ఇంత హంగామానా?’ అని విమర్శించిన వారు సైతం.. ఉద్యమం నడిచిన తీరును మాత్రం ప్రశంసించకుండా వుండలేకపోతున్నారు. ఇక రాయలసీమలోనూ ప్రత్యేక రాష్ట్ర సాధన కోసం రోడ్డెక్కుదామంటూ రాయలసీమ హక్కుల సాధన సమితి నేత బైరెడ్డి రాజశేఖర్రెడ్డి మళ్లీ కేకలేస్తున్నారు. ఆయన కూడా జల్లికట్టు ఉద్యమ స్ఫూర్తినే తీసుకుందామంటూ తన మనసులో మాట చెప్పారు. ఇక కర్ణాటకలో అయితే జల్లికట్టులానే ‘కంబళ’ వృషభ పోటీల కోసం ఆందోళనలు పెరిగాయి. జల్లికట్టు ఉద్యమ స్ఫూర్తితోనే ముందుకు నడుద్దామంటూ అక్కడి నిరసనకారులు పిలుపునిచ్చారు. దీంతో దిగొచ్చిన ప్రభుత్వం అసెంబ్లీలో చర్చించి ఆర్డినెన్స్ తీసుకొస్తామని ప్రకటించాల్సి వచ్చింది. ఇక కేరళ రాష్ట్రంలోనూ జలం కోసం ఆందోళనలు మొదలవుతున్నాయి. ఇరుగుపొరుగు రాషా్ట్రలతో నెలకొన్న జల సమస్యల పరిష్కారం కోసం అక్కడ నిరసనలు ప్రారంభమవుతున్నాయి. వారు కూడా జల్లికట్టు స్ఫూర్తితోనే ముందుకు అడుగులేస్తామంటూ ప్రకటించారు.       ఇక దేశవ్యాప్తంగా సుమారు 100 డిమాండ్ల సాధన కోసం ఉద్యమాలు ఊపందుకుంటున్నాయి. దేశ వ్యాప్తంగా అన్ని రాష్ట్రాల్లోనూ ఇలాంటి ఉద్యమాలు ఊపిరిలూదుకుంటున్నట్టు ఇంటెలిజెన్స వర్గాలు కేంద్రానికి సమాచారం పంపాయి. గతంలోనూ ఇవే డిమాండ్లు వున్నప్పటికీ ఈసారి మాత్రం జల్లికట్టు ఉద్యమంస్ఫూర్తితో, ఐకమత్యంతో ఏకతాటిపై ముందడుగు వేయాలని ఆందోళనకారులు భావిస్తున్నారు. దీంతో దేశవ్యాప్త ఉద్యమాలకు జల్లికట్టు కోసం తమిళ యువత చేసిన ఉద్యమమే స్ఫూర్తిగా నిలుస్తోందని రాజకీయ వర్గాలు వ్యాఖ్యానిస్తున్నాయి.
aandhrajyoti, chennai : pratyeka hoda kosam aandhrapradeshlo udyamaalu.. pratyeka rashtra saadhana kosam raayalaseemalo aandolanalu, kambala poteela kosam karnaatakalo poraataalu, neeti jalaala kosam keralalo nirasanalaku maromaru mummara sannaahaalu jarugutunnaayi. gatamloonuu ee demandlu vunnappatikii, indukosam adapadadapa aandolanalu jariginappatikii.. ee saari maatram uppenala, mookummadigaa udyamam chepattalani aayaa rashtralaku chendina prajalu nadum biginchaaru. antena desham mottammeeda 97 demandla saadhana kosam ilanti mookummadi udyamaalu oopiri posukuntunnayante nammagalara? cony jarugutunna sanghatanalanu chuste khachitamgaa nammalsinde! veetannintikii sphurthy evaro telusa?.. oo (tamilodu)..! pattina pattu veedakunda, ekkina mettu digakunda, udumpattuto vaaram rojula paatu nirasana vyaktam chesi kendra, rashtra prabhutvaala medalu vanchina ‘mana tamiludu’. ‘poradithe poyedem ledu.. banisa sankellu tappa’ ani mahakavi srishree annattu.. ‘roddekkite vachedem ledu.. jallikattu tappa’ antuu samudrapu ghoshatho potipadutuu dikkulu pikkatillela tamila yuvata chesina ninaadamtoe yaavatprapancham ulikkipadindi. atu pradhaani modii, itu cm pannirselvam urukulu parugulatho ardinence teesukochi hadavudiga daaniki chattabaddhata kalpinchaaru. deeni venuka evarunna, evaru sahaya sahakaaraalu andinchinaa, evaru maddatu palikina.. ee vijayam maatram khachitamgaa tamiludide, tamila yuvatade! tadupari parinaamaalu khataru cheyakunda, bhavishyattu patla ematram benga padakunda tana sampradaaya kreedanu rakshinchukovadame lakshyamgaa, tana sampradaayaanni nilabettukovadame paramavadhiga galametti ninadinchina tamiludu ippudu yaavatprapanchaaniki maargadarsigaa maripoyadu.    vaaram rojula paatu deeksha chepattina laathee lechindi ledu-raktapu chukka kaarindi ledu. okka allari agupadaledu- okka chillara cheshtaledu. okka dooshana ledu- okka tittu vinaraaledu. chivari roju asanghika saktula chorabaatuto kontha vidhvamsam jaragadam minaha.. ‘sebhash udyamamante ilaa gundaali..’ anela prapanchaanike aadarsamgaa jalasandra praantaanni janasandramgaa marchi, kuurchunna chotu nunchi kadalakunda.. paalakula chetha parugulettinchina ghanata tamiludidi kaaka marevvadidi?.. somavaramnadu minaha migilina rojulanni.. ‘vidyaarthulu chakkaga aandolana chepattarantu’ polisula chetha prasamsalu pondina udyamamekkadainaa kannama! vinnama?.. anduke prapancha media antaa tamiludi ghanakeertini, samskrutii samprada yalapai mamakaram, jaati hakkula saadhana kosam aadi pattudalanu venolla koniyadutondi. antagaa prapanchaanni aattukunna manodiki, mana porugodiki, hakkula saadhana kosam udum pattubattina magodiki manam maatram enduku veerataallu veyyakudadu? manasulo undi gaanee bayatapadithe evare manukuntaronani mohamatapadutunnara! yem vaddu, randi! manodiki cheddam selute! enno udyamaalaku sphurthy! aandhrapradeshku pratyeka hoda kosam rajaki yalaku ateetamgaa poratam cheddamantu ippudu mookummadigaa pilupulu andutunnaayi. veerantaa jallikattu udyamaanne sphuurtigaa teesukuntunnaru. aadilo ‘jantuvulato aata kosam inta hangamana?’ ani vimarsinchina vaaru saitam.. udyamam nadichina teerunu maatram prasamsinchakundaa vundalekapotunnaru. ika raayalaseemaloonuu pratyeka rashtra saadhana kosam roddekkudamantu rayalaseema hakkula saadhana samiti netha baireddy rajasekharreddy malli kekalestunnaru. aayana kuudaa jallikattu udyama sphuurtine teesukundaamantuu tana manasulo maata cheppaaru. ika karnaatakalo ayithe jallikattulaane ‘kambala’ vrushabha poteela kosam aandolanalu perigaayi. jallikattu udyama sphuurtithoonee munduku naduddaamantuu akkadi nirasanakaarulu pilupunicchaaru. deentho digochina prabhutvam assembleelo charchinchi ardinence teesukostaamani prakatinchaalsi vachindi. ika kerala rashtramlonuu jalam kosam aandolanalu modalavutunnaayi. iruguporugu raashtralatho nelakonna jala samasyala parishkaaram kosam akkada nirasanalu praarambhamavutunnaayi. vaaru kuudaa jallikattu sphuurtithoonee munduku adugulestamantu prakatinchaaru.       ika desavyaaptamgaa sumaru 100 demandla saadhana kosam udyamaalu oopandukuntunnaayi. desha vyaaptamgaa anni raashtraalloonuu ilanti udyamaalu oopiriludukuntunnat inteligensa vargaalu kendraaniki samacharam pampai. gatamloonuu ive demandlu vunnappatikii eesaari maatram jallikattu udyamamsphoorthitho, aikamatyamtho ekataatipai mundadugu veyalani aandolanakaarulu bhaavistunnaaru. deentho deshavyaapta udyamaalaku jallikattu kosam tamila yuvata chesina udyamame sphuurtigaa nilustondani rajakeeya vargaalu vyaakhyaanistunnaaya.